ΚΑΝΟΝΙΣΜΟΣ (ΕΚ) αριθ. 89/97 ΤΗΣ ΕΠΙΤΡΟΠΗΣ της 20ής Ιανουαρίου 1997 για τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (1), όπως τροποποιήθηκε τελευταία από τον κανονισμό (ΕΚ) αριθ. 82/97 (2), και ιδίως το άρθρο 249,

Εκτιμώντας:

ότι η επαλήθευση της καθαρής μάζας που αναφέρεται στη δήλωση θέσης σε ελεύθερη κυκλοφορία μπανανών θέτει πρόβλημα ομοιόμορφης μεθοδολογίας και εφαρμογής 7 ότι, κατόπιν τούτου, είναι σκόπιμο να διευκρινιστούν οι μέθοδοι προσδιορισμού και ελέγχου της καθαρής μάζας μπανανών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2454/93 της Επιτροπής (3), τροποποιείται ως εξής:

1. Παρεμβάλλεται το ακόλουθο νέο άρθρο 290α:

«Άρθρο 290αΗ εξέταση μπανανών της κλάσης ΣΟ 0803 00 19 για τον έλεγχο καθαρής μάζας κατά την εισαγωγή πρέπει να πραγματοποιείται κατ' ελάχιστο όριο σε πλήθος διασαφήσεων θέσης σε ελεύθερη κυκλοφορία ίσο προς το 10 % κάθε έτος και για κάθε τελωνείο.

Η εξέταση των μπανανών πραγματοποιείται κατά τη στιγμή της θέσης σε ελεύθερη κυκλοφορία σύμφωνα με τους κανόνες τους τιθέμενους στο παράρτημα 38β.»

2. Παρεμβάλλεται το ακόλουθο νέο παράρτημα 38β:

«ΠΑΡΑΡΤΗΜΑ 38β1. Για την εφαρμογή του άρθρου 290α, οι υπηρεσίες του τελωνείου στο οποίο έχει κατατεθεί η διασάφηση για τη θέση σε ελεύθερη κυκλοφορία νωπών μπανανών προσδιορίζουν την καθαρή μάζα λαμβανομένου ως βάση δείγματος τις μονάδες συσκευασίας μπανανών για κάθε τύπο συσκευασίας και για κάθε καταγωγή.

2. Οι μονάδες συσκευασίας προς ζύγιση πρέπει να είναι αντιπροσωπευτικό δείγμα της δήλωσης και πρέπει να πραγματοποιείται, κατ' ελάχιστο όριο, στις ποσότητες που αναφέρονται κατωτέρω:

>ΘΕΣΗ ΠΗΝΑΚΑ>

Στην περίπτωση κατά την οποία το σύνολο κάποιου φορτίου αποτελεί το αντικείμενο μιας και μόνης διασάφησης, η τελωνειακή υπηρεσία έχει τη δυνατότητα, εκτός αν υφίστανται υποψίες για απάτη, να βασίζει τον υπολογισμό της καθαρής μάζας σε δείγμα τουλάχιστον 15 μονάδων συσκευασίας (του ιδίου τύπου συσκευασίας και της αυτής καταγωγής).

Η καθαρή μάζα προσδιορίζεται κατά τον ακόλουθο τρόπο:

- μετά το άνοιγμα μιας τουλάχιστον μονάδας συσκευασίας, όταν υπολογίζεται η μάζα της συσκευασίας,

- η μάζα της συσκευασίας γίνεται δεκτή για όλες τις συσκευασίες του αυτού τύπου και αφαιρείται από τη μάζα του συνόλου των ζυγιζόμενων μονάδων συσκευασίας,

- η μέση μάζα ανά μονάδα συσκευασίας των μπανανών καθορίζεται, σε συνάρτηση με τη μάζα για το ελεγχθέν δείγμα, γίνεται δεκτή ως βάση για τον προσδιορισμό της καθαρής μάζας των μπανανών που αποτελούν το αντικείμενο της διασάφησης.»

Άρθρο 2

Πριν την 1η Ιανουαρίου 1998, η Επιτροπή θα επανεξετάσει την τιμή ελέγχου που καθορίζεται στο άρθρο 1.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Φεβρουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιανουαρίου 1997.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) Βλέπε σελίδα 1 της παρούσας Επίσημης Εφημερίδας.

(3) ΕΕ αριθ. L 253 της 11. 10. 1993, σ. 1.